text: Skógir hava jaligt árin á fólkaheilsuna
text: #000000
text: Granskingarúrslit innan evnið í breiðum týdningi koma so við og við úr fleiri londum og innan fleiri yrkisgreinar, eins og evnið hevur stóran áhuga millum teirra, ið veita fígging til gransking. Úrslitini benda á tann bógvin, at uppihald í skógarvaksnum lendi, í parkum og gørðum og eisini samband við plantuvøkstur í nærumhvørvinum annars, hevur við sær munagott jaligt árin á fólkaheilsuna.
text: #000002
text: M.a. hava fleiri japansk granskaralið víst á beinleiðis heilsubót í samband við uppihald og upplivingar í skógarlendi, og í Danmark verður nú farið undir ein vísindaligan viðgerðarstovn fyri strongd í tí gamla træsavninum Arboretet i Hørsholm. Í seinastu útgávuni av virda tíðarritinum Scandinavian Journal of Forest Research skriva japanskir granskarar m.a. um hvussu stóran og jaligan mun, ið uppliving av skógarlendi vísti seg at hava á royndarfólkini sæð í mun til samsvarandi uppliving í býarumhvørvi, bæði við atliti til ávikavist mongdina av cortisol í spýttinum (mát fyri stress), diastolist blóðtrýst og pulsin. Eisini vísa teir á aðra japanska gransking, sum hevur prógvað munandi bøtt virkni fyri tær týdningarmiklu NK-kyknurnar (natural killer cells – ið hava stóran týdning í immunverjuni og at basa krabbakyknum) eftir uppihald í skógarøki í einans 2 dagar.
text: #000003
text: Nærri kunning fæst við at venda sær til landsskógarvørðin, Trónd Leivsson, tlf. 210966 ella TrondurL@us.fo.
text: #000004